Ny UFC-bombe: Holm kvalt bevisstløs i tittelkampen
– Jeg måtte være tålmodig for å finne det perfekte øyeblikket. Hun er en veldig god fighter, så jeg måtte være forsiktig. Jeg visste at jeg måtte avgjøre kampen i den femte runden, og jeg måtte finne øyeblikket. Jeg trodde hun kanskje ledet før den siste runden, sa Tate da hun ble intervjuet oppe i buret etter seieren. Omsider tapte superstjernen: Her stopper Nate Diaz kjeften på Conor McGregor – Jeg måtte være som en pitbull på jakt etter beinet, og kunne ikke slippe, sa hun om kveletaket som ble avgjørende. Holm var så bestemt på å komme seg ut av grepet at hun nektet å «tappe ut». Dermed mistet mesteren til slutt bevisstheten, og dommeren stoppet umiddelbart kampen. Holm fikk raskt hjelp oppe i buret, og kom til bevissthet rimelig raskt. – Det å ta seieren det siste minuttet av femte runde med ryggen mot veggen er en av de mest imponerende seirene man kan ha i UFC. Tate er virkelig tittelen verdig og det har vært en lang vei, men nå er Tate der. Ikke lenger evig nummer to, sier MMA-revyens redaktør, Andreas Roaldsnes, til VG. Holm forsvarte tittelen sin for første gang etter at hun vant på en overlegen knockout mot ubeseirede Ronda Rousey i november i fjor. Rousey knocket ut i Australia: – Tidenes overraskelse Holm sto uten tap på ti MMA-kamper før hun tapte mot Tate i natt, og tittelforsvaret ble vist Viasat Sport og Viaplay.Hele den første runden var kampen stående, og Holm hadde de beste trefferne med slag og spark, men Tate var absolutt med på notene og hadde også et par fine treffere. Forhåndsanalyse: Holm forsvarer tittelen mot «den evige toer» Men om den første runden vippet i Homs favør, så var det Tates tur i den andre. Og det noe voldsomt. Tidlig i runden fikk Tate nedtakningen og sørget for at Holm ble liggende nederst i resten av runden. Holm var i kjempetrøbbel, og Tate var nær ved å få inn en «choke», men Holm klarte på mesterlig vis å komme seg igjennom runden. Det var enorm jubel i MGM Grand Arena da den andre runden var over. Tredje runde ble roligere, og Tate klarte ikke å få Holm ned til tross for to forsøk. Helt på tampen traff begge fighterne med spark, men det ebbet ut. Brækhus mener Holm ungikk henne i to år Også fjerde runde ble jevn, men Holm traff blant annet med et hardt frontspark som landet i skulderen til Tate. Samtidig stoppet mesteren det som kom av nedtaktningsforsøk. Rousey snakker ut om selvmordstankene I den femte runden jaktet Tate på nedtakningen, og fikk den da det gjensto to minutter. Hun fikk ryggen til Holm og satte «choke»-grepet. Holm prøvde desperat å komme seg løs, og kastet seg blant annet i kanvasen med Tate på ryggen. Uten å komme seg løs. Til slutt svimet hun av, og dommeren stoppet kampen da det gjensto 1.32 av den siste runden. Miesha Tate er ny bantamvektmester. Hun har for øvrig tapt to ganger i karrieren for tidligere mester Ronda Rousey som ble knocket brutalt ut av Holm i november i fjor. Nå kan Tate trolig belage seg på en ny kamp mot Rousey.
Det kokte i MGM Grand Arena da Miesha Tate (29) avgjorde tittelkampen mot Holly Holm (34) med en «rear naked choke» i den femte og siste runden.